《枫亭驿荔枝数株甚古云数百年物》
明代·凌义渠

经谁手植古亭边，宅近端明世所传。不染烟霜肤更泽，独超尘劫气恒坚。

根蟠苍兕疑掀地，㷔发红云直透天。多少澜翻人事内，秋风筐实自年年。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。